google/wiki40b huggingface dataset:
Karol Križan

MS 2005

Na svetovom šampionáte vo Viedni a Innsbrucku obsadila slovenská reprezentácia piate miesto, keď vo štvrťfinále prehrala s Kanadou 4:5. Križan bol nominovaný ako tretí brankár po Jánovi Lašákovi a Rastislavovi Staňovi, príležitosť nedostal.

ZOH 2006

Slovensko obsadilo na olympiáde piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Križan dostal oveľa viac priestoru ako na predošlých medzinárodných podujatiach. Odchytal dve stretnutia, v ktorých dostal jediný gól a stal sa tak najlepším zo slovenských brankárov v percentuálnej úspešnosti, ako aj v počte inkasovaných gólov na zápas.

MS 2006

Tréner František Hossa ho nominoval na majstrovstvá sveta v Rige. V prvom zápase proti Bielorusku nahradil zraneného Jána Lašáka, ďalšie zápasy odchytal celé. Spolu v nich dostal 12 gólov a mal v nich 91,55% úspešnosť zásahov.

MS 2007

Tréner Július Šupler ho nominoval na šampionát v Rusku. Nenastúpil na žiaden z prípravných zápasov kvôli zraneným slabinám, do začiatku majstrovstiev sa však uzdravil. Mužstvo vypadlo so Švédskom vo štvrťfinále a obsadilo 6. miesto. Križan bol na podujatí slovenskou brankárskou jednotkou, zaznamenal úspešnosť 88,4 %.

MS 2008

Členom reprezentačného výberu bol aj na svetovom šampionáte 2008, neodchytal však ani jeden zápas. Slovensko nepostúpilo zo základnej skupiny po prehrách s Nemeckom a Fínskom. V dvoch stretnutiach o udržanie zdolalo Slovinsko 5:1 a 4:3 (po samostatných nájazdoch).

Rodina

Karol Križan je ženatý a má syna Karola (* 2005)
Torchefelon

Poloha

Obec má rozlohu 8,68 km². Najvyšší bod je položený 589 m n. m. a najnižší bod 378 m n. m.

Obyvateľstvo

Počet obyvateľov obce je 603 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Basse-Ham

Poloha

Obec má rozlohu 10,05 km². Najvyšší bod je položený 249 m n. m. a najnižší bod 149 m n. m.

Obyvateľstvo

Počet obyvateľov obce je 2 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol Nepoškvrneného počatia Panny Márie (Daugavpils)

Chrám Nepoškvrneného Počatia Panny Márie (rus. Даугавпилсский костёл Непорочного Зачатия Пресвятой Девы Марии, lot. Daugavpils Vissvētākās Jaunavas Marijas bezvainīgās ieņemšanas Romas katoļu baznīca, poľ. Kościół Niepokalanego Poczęcia Najświętszej Panny Marii) je rímskokatolíckym chrámom v lotyšskom meste Daugavpils. Patrí do rímskokatolíckej diecézy Rezekne - Aglona. Nachádza sa na ulici Pumpura.

História

Východná časť Lotyšska, tzv. Latgalsko, je na rozdiel od ostatných lotyšských území prevažne rímskokatolícke, pretože až do delenia Poľska patrilo pod katolícke Poľsko (ostatné časti boli do severnej vojny pod vládou evanjelického Švédska). Kostol bol postavený v rokoch 1902 až 1905 podľa projektu W. Neumanna v tzv. novobarokovom architektonickom štýle. Posvätený bol 4. decembra 1905 a konali sa v ňom bohoslužby pre veriacich poľkej národnosti. Neskôr sa tu začali odbavovať aj bohoslužby v lotyšskom a ruskom jazyku. Počas druhej svetovej vojny a ani počas komunistickej diktatúry chrám nebol zatvorený.

Architektúra

Novobarokový architektonický štýl, tzv. baltský barok bol typický pre sakrálnu architektúru chrámov v Pobaltí. Kostol má dve rovnaké vysoké veže (výška 51 metrov). Interiér zdobia štyri neobarokové oltáre. Hlavný oltár je zasvätený Nepoškvrnenému Počatiu Panny Márie. Ďalšie oltáre Najsvätejšiemu Srdcu Ježišovmu, Stanislavovi Kostkovi a Panne Márii Lurdskej.
Sainte-Aulde

Poloha

Obec má rozlohu 8,63 km². Najvyšší bod je položený 201 m n. m. a najnižší bod 52 m n. m.

Obyvateľstvo

Počet obyvateľov obce je 660 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
John Lombe

Život

John Lombe sa narodil v Norwichi približne v roku 1693 do rodiny, ktorá mala k hodvábu blízko - jeho otec bol tkáč vlny. Bol mladším a nevlastným bratom Thomasa Lombeho, ktorý po jeho smrti zhromaždil imanie ako obchodník s hodvábom v Norwichi a Londýne.
Na začiatku 18. storočia sa do oblasti Midlands presunulo ťažisko tkanie hodvábu z Londýna a región sa stal centrom pletenia hodvábnych pančúch, preto sa tu výrazne zvýšil dopyt po hodvábnych priadzach. Ich výroba však bola zaostalá.
John Lombe tu získal zamestnanie v (neúspešnej, pretože technicky zaostalej) práčovni hodvábu v Derby, ktorú postavil vynálezca a inžinier George Sorocold pre pradiara Thomasa Cotchetta z Derby. Továreň bola postavená na rieke Derwent priamo v meste Derby. Jednalo sa možno o jeden z prvých prípadov, keď centrom výroby, ktorá priviedla robotníkov k práci pod jednu strechu, bol zdroj energie nemajúci pôvod v živočíšnej sile.
V Taliansku bolo toho času už rozvinuté mechanické spriadanie hodvábu, ktoré sa začalo rozvíjať už na začiatku sedemnásteho storočia, kedy jeho popis zverejnil taliansky vynálezca Vittorio Zonca. Podobný model načrtol aj Leonardo da Vinci, avšak Zoncov návrh bol prepracovanejší (nie je známe, či sa nejako navzájom ovplyvnili, alebo nie). John Lombe bol svojím bratom poslaný do Talianska, aby tunajší stroje osobne preskúmal a zistil, ako sa dá strojovo vyrábať predovšetkým organzín (zosúkaná hodvábna priadza používaná ako osnova na jemné tkaniny). John Lombe údajne uspel. Najprv sa nechal zamestnať v jednej z talianskych dielní, kde boli pre pradenie hodvábu používané práve tie stroje, ktorých tajomstvo chcel preskúmať. Potom sa do dielní vlámal v noci a veľmi starostlivo si vo svetle sviečok nakreslil podrobné plány strojov. S tými sa potom vrátil späť do Anglicka v roku 1716.

Patent na pradenie hodvábu

Následne sa v roku 1718 podarilo získať Thomasovi Lombemu patent, ktorý bol (citované priamo z neho) na:
„tri typy strojov nikdy predtým nevyrobené ani nepoužívané v tomto našom kráľovstve Veľkej Británie, jeden na vinutie najjemnejšieho surového hodvábu, ďalšie na pradenie a posledný na zosúkanie organzínu z najjemnejšieho talianskeho surového hodvábu tak skvelým spôsobom, že ešte nebol nikdy použitý v tomto našom kráľovstve, čo znamená, že mnoho tisíc rodín a našich poddaných bude môcť byť stále zamestnaných vo Veľkej Británii, bude môcť byť zásobených hodvábom na všetky spôsoby z manufaktúry našich poddaných a veľké množstvá budú môcť byť vyvážaná do cudzích krajín vďaka tomu, že bude rovnako lacné a dobré ako len môže byť nejaké zahraničné.“
Patent bol udelený na štrnásť rokov.
Lourdoueix-Saint-Pierre

Poloha

Obec má rozlohu 44,73 km². Najvyšší bod je položený 433 m n. m. a najnižší bod 217 m n. m.

Obyvateľstvo

Počet obyvateľov obce je 824 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katedra filozofie a dejín filozofie Filozofickej fakulty Univerzity Komenského v Bratislave

Katedra filozofie a dejín filozofie (v skratke "KFDF") Filozofickej fakulty Univerzity Komenského v Bratislave je popredné slovenské filozofické pracovisko na Univerzite Komenského v Bratislave. Katedra sa konštituovala v decembri 1989 na troskách predchádzajúcej Katedry marxisticko-leninskej filozofie FiF UK; prvým porevolučným vedúcim katedry sa stal Miroslav Marcelli.
Ludwigsburg (mesto)

Ludwigsburg je nemecké mesto asi 12 km severne od Stuttgartu v spolkovej krajine Bádensko-Württembersko. Leží na rieke Neckar. V roku 2012 malo 88 200 obyvateľov.

Dejiny

Stredný tok rieky Neckar, na ktorom sa Ludwigsburg nachádza, bol osídlený už v dobe kamennej a bronzovej. V dobe železnej bolo územie osídlené Keltmi. V 1. storočí sa územie dostalo pod nadvládu Rimanov, ktorí ho kontrolovali až do roku 260, kedy boli vytlačení Alamanmi.
V rokoch 1718 - 1723 tu württemberský vojvoda Eberhard Ludwig dal postaviť najväčší barokový zámok v Nemecku - Ludwigsburg. Medzi rokmi 1730 a 1800 sa niekoľkokrát stal kráľovským sídlom, pretože panovníkom vyhovoval viac než blízky Stuttgart.
Crans (Jura)

Poloha

Obec má rozlohu 9,03 km². Najvyšší bod je položený 895 m n. m. a najnižší bod 624 m n. m.

Obyvateľstvo

Počet obyvateľov obce je 69 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Untritrium

Untritrium je dočasný názov zatiaľ neobjaveného chemického prvku s chemickou značkou Utt a protónovým číslom 133.
Predpokladá sa, že jeho elektrónová konfigurácia je [Uuo] 5g¹³ 6d¹⁰ 7p⁶ 8s² .
Nachádza sa v bloku g rozšírenej periodickej tabuľky a patrí medzi superaktinoidy. Jeho relatívna atómová hmotnosť je 354 pri 221 neutrónoch v jadre.
Elektrónový obal sa skladá z 8 energetických hladín, z toho 4 vnútorné a 4 vonkajšie, pričom zo 133 elektrónových orbitálov je 60 vnútorných a 73 vonkajších.
Sixt-Fer-à-Cheval

Poloha

Obec má rozlohu 119,07 km². Najvyšší bod je položený 3 098 m n. m. a najnižší bod 728 m n. m.

Obyvateľstvo

Počet obyvateľov obce je 797 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chadrac

Poloha

Obec má rozlohu 2,48 km². Najvyšší bod je položený 730 m n. m. a najnižší bod 577 m n. m.

Obyvateľstvo

Počet obyvateľov obce je 2 666 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malý Bysterec

Malý Bysterec je mestská časť Dolného Kubína.

Dejiny

Obec vznikla vyčlenením z Oravského panstva a darovaním Jakubovi, Gerasovmu synovi. Od 16. storočia patrilo Medveckovcom. V 17. storočí prešlo do majetku Szmrecsányiovcov. K Dolnému Kubínu bolo pripojené v roku 1949.
Montoy-Flanville

Poloha

Obec má rozlohu 6,32 km². Najvyšší bod je položený 279 m n. m. a najnižší bod 189 m n. m.

Obyvateľstvo

Počet obyvateľov obce je 1 096 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eutropius

Eutropius (druhá polovica 4. storočia) bol rímsky pohanský historik, osobný zapisovateľ pamäti (magister memoriae) cisára Valenta, na príkaz ktorého spísal skrátené rímske dejiny, Breviarum ab Urbe condita (Súhrnné pojednanie od založenia Ríma). Eutropius sa zúčastnil perzského ťaženia cisára Juliana Apostatu (363). Podľa historika Georgia Codina zastával Eutropius údajne úrad komorníka už za vlády cisára Konštantína I.
Breviarium je najvýznamnejšie z rady súhrnných historických diel, ktoré sa tešili veľkej obľube počas neskorej antiky. Pozostáva z desiatich kníh, ktoré sa zaoberajú rímskymi dejinami od Romula až po smrť cisára Joviana (364). Prvých šesť kníh čerpá z Livia, siedma kniha zo Suetonia, pramene posledných troch kníh sú nám neznáme. Eutropiovo dielo je svojim zameraním elementárnou príručkou, nepokúša sa o vyčerpávajúci výklad dejín ani ich interpretáciu, ako to robil Tacitus. Naopak, jeho výklad je jasný a zrozumiteľný a jazyk čistý. Vďaka tomu si získal veľkú popularitu v neskorších dobách, kedy jeho historické dielo slúžilo pri výučbe latinčiny.
Ešte počas Eutropiovho života preložil latinskú dielo do gréčtiny Paianius. Na Eutropia nadviazali viacerí neskorší historici, medzi nimi i Paulus Diaconus, ktorý doplnil Eutropiovu prácu o udalosti až do vlády cisára Justiniána, a Landolfus Sagax, ktorý rozšíril Braviarum až do vlády byzantského cisára Leva V. Arménskeho (813 – 820).
Combre

Poloha

Obec má rozlohu 4,01 km². Najvyšší bod je položený 482 m n. m. a najnižší bod 334 m n. m.

Obyvateľstvo

Počet obyvateľov obce je 399 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sierpińského priestor

Sierpińského priestor, pomenovaný po Wacławovi Sierpińskom, je topologický priestor pozostávajúci z dvoch prvkov, 0 a 1, ktorý má iba jednu uzavretú jednoprvkovú podmnožinu. Je najmenším topologickým priestorom, ktorý nie je ani triviálny, ani diskrétny. Využíva sa vo formálnej sémantike a v teórii vypočítateľnosti.
Cudzinec (Camus)

Cudzinec (novela, francúzsky L’Étranger) je dielom francúzskeho spisovateľa Alberta Camusa. Napísal ju v roku 1942. Je príkladným dielom absurdnistickej fikcie. Dej sa odohráva v Alžírsku, je písaný v prvej osobe. Hlavnou postavou je skromný úradník Meursault. Témou je život tohto človeka, jeho zúfalstvo a nešťastie, cíti sa byť cudzincom v ľudskej spoločnosti.
Montembœuf (obec)

Poloha

Obec má rozlohu 16,05 km². Najvyšší bod je položený 342 m n. m. a najnižší bod 181 m n. m.

Obyvateľstvo

Počet obyvateľov obce je 674 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beráter

Beráter (z nem. Berater – poradca) bol predstaviteľ nacistického Nemecka, ktorý pôsobil vo vojnovej Slovenskej republike (SR) ako poradca vo vláde, na ministerstve alebo v inom ústrednom úrade štátnej správy, v generálnom sekretariáte Hlinkovej slovenskej ľudovej strany (HSĽS) alebo na hlavnom veliteľstve Hlinkovej gardy (HG).
Nemecké úrady vysielali beráterov buď z vlastnej iniciatívy alebo na žiadosť slovenských štátnych činiteľov (najaktívnejší boli v tomto smere predstavitelia radikálneho krídla HSĽS Vojtech Tuka a Alexander Mach). Postavenie beráterov nebolo právne zakotvené, napriek tomu mali na Slovensku diplomatické výsady. Ich cieľom bolo zabezpečiť nacifikáciu režimu SR a dohliadať na to, aby slovenské zdroje čo najviac prispievali k nemeckému vojnovému úsiliu.
Na Slovensku začali prví beráteri pôsobiť na základe Dôverného protokolu o hospodárskej a finančnej spolupráci medzi Nemeckou ríšou a štátom Slovensko, ktorý bol podpísaný 23. marca 1939 v Berlíne a pripojený k Zmluve o ochrannom pomere medzi Nemeckou ríšou a Slovenským štátom. Jeho znenie poznal len úzky okruh vládnych predstaviteľov. Článok II protokolu ustanovoval, že „Slovensko si vytvorí vlastnú menu a Slovenskú národnú banku ako centrálny ceduľový ústav,“ pričom Ríšskonemecká banka (Deutsche Reichsbank) „vyšle do riaditeľstva tejto banky poradcu, ktorý bude spolupracovať pri všetkých dôležitých rozhodnutiach“ a slovenská vláda „priberie tohto poradcu aj k zostavovaniu a plneniu svojho štátneho rozpočtu a bez jeho súhlasu neschváli žiadne úvery“. Nemecko ich postavenie plne presadilo po salzburských rokovaniach v júli 1940.
Na Slovensku pôsobilo asi 20 beráterov (spolu s viacerými spolupracovníkmi), pričom najväčší vplyv mali v rokoch 1940 – 1941, za pôsobenia vyslanca Manfreda von Killingera. Úlohu beráterov vykonávali tiež členovia nemeckej vojenskej a policajnej misie. Medzi najvýznamenších beráterov patril Obersturmbannführer Viktor Nageler ako poradca pre HG, Erich Gebert ako poradca pre hospodárstvo a financie, Obersturmbannführer Albert Smagon ako poradca pre sociálne veci a Hauptsturmführer Dieter Wisliceny ako poradca pre židovskú otázku, ktorého v roku 1944 nahradil ešte bezohľadnejší Hauptsturmführer Alois Brunner. Po vypuknutí Slovenského národného povstania činnosť beráterov nahradila priama moc nemeckých okupačných síl.
Gouy-en-Artois

Poloha

Obec má rozlohu 10,11 km². Najvyšší bod je položený 153 m n. m. a najnižší bod 97 m n. m.

Obyvateľstvo

Počet obyvateľov obce je 349 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ignác Winkler

Životopis

Úradník v Industrii Banská Bystrica. Počas SNP prenasledovaný. Zaistený nem. bezpečnostnými orgánmi v Banskej Bystrici (2. novembra 1944), väznený, popravený v Nemeckej.
Cukor (sladidlo)

Cukor (z nem. Zucker < tal. zucchero < arab. sukkar) je prírodné sladidlo, sladká požívatina. Z chemického hľadiska je to takmer čistá sacharóza (minimálne 99,8 %), teda disacharid zložený z jednej molekuly glukózy a jednej molekuly fruktózy. Vyrába sa v cukrovaroch, najmä z cukrovej trstiny a z cukrovej repy, na trh je dodávaný v kryštáloch, prášku, kockách atď. Svetová produkcia cukru je okolo 160 miliónov ton ročne a cukor je tak hospodársky významná komodita.
Termín cukor má aj iné významy - pozri cukor.

Výroba

Sacharózu obsahujú mnohé rastliny, ktoré ju produkujú ako zásobu energie. Pri výrobe cukru z cukrovej repy sa zozbieraná repa najprv perie a zbavuje nečistôt, reže na úzke prúžky (rezky) a ukladá do difuzérov, kde sa z nej cukor vylúhuje vodou pri rôznych teplotách. Vylúhované rezky sa používajú ako výživné krmivo pre dobytok, difúzna šťava sa čistí, filtruje a čerí pridávaním vápenného mlieka a pôsobením oxidu uhličitého v saturátore a nakoniec sa odfiltrujú. Tento postup sa dvakrát až trikrát opakuje. Potom sa šťava varí a odparuje za zníženého tlaku vzduchu. Vzniknutá ťažká šťava sa opäť filtruje. Vo vákuovom stroji potom nastáva postupná kryštalizácia a výsledná vlhká cukrovina sa buď plní do foriem, alebo sa suší na surový (hnedý) cukor. Tento kvalitný cukor sa ďalej v rafinérii znovu rozpúšťa a bieli tak, že sa zbavuje rôznych prísad a znečistení. Oproti tomu sirup, ktorý vzniká odstredením zadinovej cukroviny – melasa, ktorý obsahuje asi 50 % cukru, sa používa na vylepšenie kŕmnych zmesí, ale aj v kvasnom priemysle pri výrobe alkoholu, kvasníc a kyseliny mliečnej.
Výroba cukru z cukrovej trstiny je obdobná, ale je menej náročná, pretože trstina obsahuje menej nečistôt. Okrem toho sa cukor v menšom meradle vyrábal aj z datlí, z ciroku, z javora a ďalších rastlín.
Výroba cukru je pomerne zložitá a náročná na vybavenie, preto cukrovarníctvo výrazne podporilo rozvoj strojárenstva.
Ľudovít Štrompach

Rodina a pôvod

Ľudovít Štrompach sa narodil v Budapešti rodičom Jozsefovi Strompachovi, ktorý bol umelecký stolár v službách grófa Pálfiho a Petronelle, rod. Heiszter narodenej v Novákoch, ktorej rodičia a súrodenci ako aj ona sama boli taktiež zamestnanci (osobný kočiš grófa Pálfiho]], umelecký záhradník, práčka a obuvník) na Bojnickom zámku v službách grófa Pálfiho. Vzťah Ľudovíta Štrompacha k Bojnickému zámku a jeho okoliu trval po celý jeho život.

Štúdium

V rokoch 1943 - 1946 študoval na Kráľovskej výtvarnej akadémii v Budapešti (maď. Országos Magyar Királyi Képzőművészeti Főiskola) v triede Gyulu Rudnaya a na VŠVÚ v Prahe u Jána Želibského. V roku 1946 sa presťahoval do Prahy.

Slovensko

Od roku 1952 sa natrvalo presídlil na Slovensko, kde sa okrem vlastnej tvorby venoval reštaurovaniu obrazov, sôch, kostolov, zámkov, výzdobou fresiek mnohých sídlisk na Hornej Nitre a zberateľskej činnosti.
Je zakladateľ Krajskej galérie v Bojniciach (1956) a spoluzakladateľom so svojou manželkou akad.maliarkou Magdalénou Štrompachovou prvého výtvarného odboru na ĽŠU v Prievidzi (15. marec 1963). Od roku 2003 býval v Bratislave.

Zahraničie

Zahraničná tvorba Ľudovíta Štrompacha sa vzťahuje najmä na mestá Praha, Budapešť v Maďarsku, Viedeň v Rakúsku, Mníchov a Garmisch-Partenkirchen v Nemecku, kde vznikli mnohé obrazy a grafiky. Príkladom je obraz Julia Fischer, ktorý namaľoval v Mníchove v roku 2001. Inšpiráciou pre vznik tohto obrazu bola nemecká huslistka Júlia Fischerová. Z jeho Pražského obdobia pochádzajú obrazy Zasnežená Praha alebo Karlov most, ako aj mnohé rodinné portréty, ktoré sa nachádzajú z prevažnej časti v Bratislave.
Kostol a kláštor svätej Kataríny Alexandrijskej (Dechtice)

Poloha

Zrúcaniny sa nachádzajú v strednej časti Malých Karpát v prírodnej rezervácii Katarína asi 3 km západne od obce Dechtice. Prístup k ním je možný značkovaným modrým chodníkom z obce Naháč asi 2 km severne. Chodník pokračuje k zrúcaninám hradu Dobrá Voda.
Nadmorská výška kostola: 324 m n. m.

História

Kláštor františkánskeho rádu bol založený v roku 1618 na mieste, kde sa podľa legendy zjavovala svätá Katarína Alexandrijská mladému grófovi a pustovníkovi Jánovi Apponyimu. Kláštorný komplex je postavený v ranobarokovom štýle s neskorogotickými prvkami. Jeho staviteľom bol Talian Pietro Spazzo. V 17. storočí kláštor niekoľkokrát poškodili turecké vpády či cisárske vojská, no vždy bol opätovne zrekonštruovaný. V dôsledku jozefínskych reforiem bol v júli 1786 kláštor zrušený. Mnísi museli toto miesto opustiť, inventár prevzali okolité kláštory a obce a stavba začala chátrať.

Malokarpatská úzkorozchodná lesná železnica

V tesnom susedstve kláštora, pri horárni, je vybudovaná expozícia, venovaná malokarpatskej lesnej úzkorozchodnej železnici (1898 – 1960), ktorej trasa Smolenice – Dobrá Voda viedla neďaleko kláštora. Súčasťou expozície je aj krátke koľajisko s dobovými vozidlami a bohaté informačné panely. Koľajisko sa bude postupne rozširovať s výhľadom na napojenie na trasu pôvodnej dráhy.

Záchrana Katarínky

S cieľom zabrániť ďalšiemu pustnutiu a rúcaniu Katarínky vznikol projekt Katarínka, ktorý formou letných mládežníckych táborov v stredovekom duchu pracuje na zakonzervovaní a rekonštrukcii pozostatkov niekdajšieho kostola a kláštora. Prebieha komplexný archeologický, historický, pamiatkový aj geofyzikálny výskum.
La Bâtie-des-Fonds

Poloha

Obec má rozlohu 12,12 km². Najvyšší bod je položený 1 640 m n. m. a najnižší bod 872 m n. m.

Obyvateľstvo

Počet obyvateľov obce je 9 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Varta futsal liga 2017/18

Systém súťaže

Systém súťaže sa oproti minulej sezóne nezmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 3 víťazné zápasy, rovnako ako semifinále a finále. Play-off o 3. miesto sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej súťaži s účastníkmi regionálnych skupín 2. ligy.
Július Krúteľ

Životopis

Vyučil sa za mäsiara vo Zvolene. Mäsiarsky tovariš vo Zvolene a v Harmanci, robotník štátneho mediarskeho podniku v Banskej Bystrici (1936-1937), tajomník OV KSS v Brezne a pracovník KV KSS v Banskej Bystrici (1945-1951), riaditeľ Mäsopriemyslu v Banskej Bystrici (1957-1959). Člen ilegálneho vedenia KSS v Brezne a oblastného vedenia v Banskej Bystrici, organizátor soc. bojov, roku 1941 fašistami zatknutý, do roku 1943 väznený vo Zvolene, v Banskej Bystrici, Bratislave a v Ilave. Počas SNP tajomník OV KSS v Brezne, po ústupe SNP do hôr príslušník partizánskej brigády. Nositeľ viacerých vyznamenaní.
Ambérieux

Poloha

Obec má rozlohu 4,55 km². Najvyšší bod je položený 176 m n. m. a najnižší bod 167 m n. m.

Obyvateľstvo

Počet obyvateľov obce je 562 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Quentin-du-Dropt

Poloha

Obec má rozlohu 11,9 km². Najvyšší bod je položený 127 m n. m. a najnižší bod 61 m n. m.

Obyvateľstvo

Počet obyvateľov obce je 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crouzilles

Poloha

Obec má rozlohu 14,54 km². Najvyšší bod je položený 102 m n. m. a najnižší bod 32 m n. m.

Obyvateľstvo

Počet obyvateľov obce je 565 (2011).
Nasledujúci graf zobrazuje vývoj počtu obyvateľov v obci.
Zdroje: INSEE